**SINTEZA**

**la proiectul de Ordin al Ministrului Finanțelor cu privire la aprobarea modificărilor la Ordinul Ministrului Finanțelor nr.118/2017**

|  |  |  |  |
| --- | --- | --- | --- |
| **Participantul la avizare, consultare publică, expertizare** | **Nr. crt.** | **Conţinutul obiecţiei, propunerii, recomandării, concluziei** | **Argumentarea autorului proiectului** |
| **Avizare şi consultare publică** |
| Buzdugan Lidia | 1. | Odată cu excluderea foilor de parcurs - propunem sa fie exclusă și foaia de parcurs din factura fiscală (să rămână doar transportatorul). | **Se acceptă parțial**, prin excluderea seriei foii de parcurs. Totodată menționăm că foaia de parcurs a fost exclusă din Nomenclatorul formularelor tipizate de documente primare cu regim special, aprobat prin Hotărârea Guvernului nr.294/1998, însă urmează a fi întocmită conform art.11 alin.(4) al Legii contabilității și raportării financiare nr.287/2017. |
| 2. | Odată cu excluderea avizului de însoțire a mărfii pâna la epuizarea stocului (să fie adăugat în instrucțiune documentarea/îndeplinirea facturii fiscale în cauză se eliberează pentru însoţirea mărfurilor, pe timpul transportării lor). | **Nu se acceptă**.Cazurile de utilizare a facturii fiscale sunt stabilite în pct.3 al Instrucțiunii. |
| 3. | Propunerea de a exclude delegația - odată cu anularea ștampilei fiind suficientă doar semnătura clientului.  | **Nu se acceptă**.Delegația este obligatorie pentru utilizare de către unele tipuri de entități conform legislației, totodată poate fi utilizată voluntar de entități.Suplimentar, menționăm că, conform pct.10 al Instrucțiunii, dacă, pornind de la specificul livrării, nu apare necesitatea completării în factura fiscală a unor indicatori, cu excepţia celor obligatorii stabiliţi conform Instrucţiunii privind evidenţa, eliberarea, păstrarea şi utilizarea formularelor tipizate de documente primare cu regim special, aprobată prin Hotărârea Guvernului nr.294/1998, aceştia nu se completează. |
| 4. | Anexa nr.1 varianta imprimată (se solicită Funcţia, numele, prenumele şi semnătura) iar în Instrucțiunea de completare pct.13 subpct.14) „În rândul 17 „Primit mărfurile/activele (serviciile) cumpărătorul/beneficiarul” pe primul exemplar al facturii fiscale beneficiarul certifică prin semnătură” modul de completarea între mărfuri și servicii diferă. | **Nu se acceptă**.Instrucțiunea prevede atât la livrarea mărfurilor, cât și a serviciilor obligația aplicării semnăturii cumpărătorului/beneficiarului (pct.11 subpct.28) și pct.13 subpct.14)), cu excepția situației în care la livrarea serviciilor, semnătura beneficiarului pe exemplarul facturii fiscale a furnizorului, în baza cărora sunt înregistrate veniturile, nu este obligatorie. Pe exemplarul facturii fiscale a beneficiarului, în baza căruia sunt înregistrate cheltuielile şi costurile, semnătura persoanei responsabile. |
| 5. | De unificat modul de completare pentru pct.11 subpct.3) și pct.13 subpct.3) „În rândul 2 „Cumpărător/beneficiar”” atât pentru servicii cât și pentru mărfuri cu text identic ce ține de persoane fizice. | **Se acceptă**. |
| Cristina Vicol | 1. | Completarea pct.9 al Anexei nr.2 al Ordinului după cum urmează: „La transmiterea bunurilor, prestarea serviciilor, acordarea altor câștiguri cu titlul gratuit în cadrul **concursurilor și** campaniilor promoționale persoanelor fizice cetățeni, eliberarea facturilor fiscale de către furnizori nu este obligatorie, aceasta fiind emisa doar la solicitarea persoanei fizice.” | **Nu se acceptă.**Art.5 pct.38) din Codul fiscal stabilește că *campanie promoţională* reprezintă modalitate de promovare a vânzărilor prin organizarea de *concursuri*, jocuri, loterii anunţate public şi desfăşurate pe o perioadă de timp limitată, cu acordarea de cadouri, premii, câştiguri, precum şi organizarea de către autorităţi şi instituţii publice a acestor activităţi în alt scop decât cel de promovare a vânzărilor. |
| S.A. „FEE-NORD” | 1. | Se propune la aprobarea modificărilor la Ordinul Ministerului Finanțelor nr.118/2017, de a completa „transmiterea facturii fiscale tipizate cu însemne de protecție, cu utilizarea diapazonului de numere, atribuit de Serviciul Fiscal de Stat, prin poșta electronica (e-mail cumpărătorilor de energie electrică)”. | **Nu se acceptă.**Conform pct.6 din Instrucțiune, în procesul de întocmire a facturii fiscale se vor completa toate informațiile cerute de Ordinul Ministrului Finanțelor nr.118/2017 în dependență de modul de emitere a facturii fiscale. |

**MINISTRUL FINANȚELOR**  **Victoria BELOUS**